gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 5708, del 21-02-2008 (2008/1588)

Judici mesures fills extramatrimonials contenciós 001054/2007. Notificació de sentència a Juan Carlos Álvarez Martínez.
-----------------------------------------------------------------------------------------------------------------------

### Dades del document

Número de DOGV
:   5708

Data del DOGV
:   21-02-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/1588


Data del document
:   30-01-2008

Organisme emissor
:   Jutjat de Primera Instància Número 9 de València

Tipus de document
:   Edicte

Descriptors 

:   * sistema judicial

Judici mesures fills extramatrimonials contenciós 001054/2007. Notificació de sentència a Juan Carlos Álvarez Martínez. [2008/1588]  
Procediment: mesures fills extramatrimonials contenciós 001054/2007  
Demandant: Vanderleia Cristina Rodrigues  
Procuradora: Ana Isabel Serna Nieva  
Demandat: Juan Carlos Álvarez Martínez  
Antonio Rodríguez-Moldes Peiró, secretari del Jutjat de Primera Instància número 9 de València, mitjançant este edicte faig saber:   
Que en les actuacions de mesures fills extramatrimonials contenciós, seguides amb el número 001054/2007, a instància de Vanderleia Cristina Rodrigues contra Juan Carlos Álvarez Martínez, en situació de rebel·lia, en què en data de hui s'ha dictat sentència, la part dispositiva de la qual diu així:  
«Amb l'estimació de la demanda presentada per Vanderleia Cristina Rodrigues contra Juan Carlos Álvarez Martínez, es declaren els següents efectes respecte de la filla menor d'ambdós:  
1. La pàtria potestat serà compartida.  
2. S'atribuïx a la demandant la guarda i custòdia de la menor.  
3. Com a aliments a favor de la filla, el demandat haurà d'ingressar, al compte que determine la demandant, la quantitat de cent cinquanta euros mensuals, quantitat que es modificarà anualment d'acord amb l'índex de preus al consum que publique l'organisme estatal competent. Les despeses extraordinàries se sufragaran a mitges».  
4. El règim de visites a favor del progenitor no custodi serà durant els tres primers mesos en dissabtes alterns de 17.00 a 20.00 hores en presència de la mare, i transcorregut este termini, si no hi ha motiu que desaconselle l'ampliació, els dissabtes alterns d'11.00 a 20.00 hores sense la presència materna.  
Notifiqueu la present resolució a les parts.  
Contra esta sentència, s'hi pot preparar un recurs d'apel·lació en este Jutjat, en el termini de cinc dies davant l'Audiència Provincial de València.  
No pertoca fer un pronunciament exprés sobre la imposició de costes.  
Esta és la meua sentència, que pronuncie, mane i firme».  
I perquè valga de notificació en forma a Juan Carlos Álvarez Martínez, en rebel·lia, expedisc i firme este edicte.  
València, 30 de gener de 2008.- El secretari: Antonio Rodríguez-Moldes Peiró.
Diari Oficial de la Generalitat Valenciana


Sumari del DOGV 5759, del 09-05-2008 (2008/5593)

Informació pública de la modificació del Projecte de Reparcel·lació de la Unitat d'Execució A del Sector Nord del sòl apte per a urbanitzar -ús residencial.
------------------------------------------------------------------------------------------------------------------------------------------------------------

### Dades del document

Número de DOGV
:   5759

Data del DOGV
:   09-05-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/5593


Data del document
:   27-02-2008

Organisme emissor
:   Ajuntament de Chelva

Tipus de document
:   Informació Pública

Descriptors 

:   * Chelva
    * administració local
    * pla d'urbanisme

Informació pública de la modificació del Projecte de Reparcel·lació de la Unitat d'Execució A del Sector Nord del sòl apte per a urbanitzar -ús residencial. [2008/5593]  
Mitjançant Resolució de l'Alcaldia núm. 66 de 2008, es va acordar sotmetre a informació publica la modificació del Projecte de Reparcel·lació Forçosa de la Unitat d'Execució A del Sector Nord del sòl apte per a urbanitzar - ús residencial - del municipi de Chelva.  
De conformitat amb el que disposa l'article 177 de la LUV, durant el termini d'un mes comptat des de la publicació d'aquest anunci, els interessats podran consultar l'expedient a les dependències de l'Ajuntament de Chelva i presentar les al·legacions i suggeriments que estimen convenients.   
Als efectes del que disposa l'article 59.5 de la Llei 30/1992, aquest anunci substituïx la notificació d'aquells interessats desconeguts o dels qui s'ignore el lloc de notificació o el mitjà d'aquesta.  
Chelva, 27 de febrer de 2008.- L'alcalde: Jerónimo Torralba Rull.
Diari Oficial de la Generalitat Valenciana


Sumari del DOGV 5878, del 24-10-2008 (2008/11586)

Informació pública del projecte de reparcel·lació forçosa de la unitat d'execució número 14 A del sector Muntanyeta de Cabrera 2 de Torrent.
--------------------------------------------------------------------------------------------------------------------------------------------

### Dades del document

Número de DOGV
:   5878

Data del DOGV
:   24-10-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/11469


Data del document
:   29-09-2008

Organisme emissor
:   Reyal Urbis, SA

Tipus de document
:   Informació Pública

Descriptors 

:   * Torrent
    * pla d'urbanisme
    * empresa privada

Informació pública del projecte de reparcel·lació forçosa de la unitat d'execució número 14 A del sector Muntanyeta de Cabrera 2 de Torrent. [2008/11585]  
En compliment de l'article 416.1.a del Decret 67/2006, de 19 de maig, del Consell, pel qual s'aprova el Reglament d'Ordenació i Gestió Territorial i Urbanística (d'ara en avant ROGTU), es fa constar que la mercantil Reyal Urbis, SA, amb CIF A-28238988, en qualitat d'agent urbanitzador, ha formulat un projecte de reparcel·lació forçosa de la unitat d'execució número 14 A del sector Muntanyeta de Cabrera 2 de Torrent, a l'empara del que preveu l'article 169.5 de la Llei 16/2005, de 30 de desembre, Urbanística Valenciana (d'ara en avant LUV).   
L'àrea reparcel·lable de l'esmentat projecte és coincident amb l'àmbit del programa d'actuació integrada aprovat de la unitat d'execució número 14 A de l'Homologació i Pla Parcial de Torrent del Sector Muntanyeta de Cabrera 2 de Torrent i sent els seus límits els següents: nord, amb sòl no urbanitzable, carretera VP-3067 i sòl urbà barri Sant Gregori; sud, sòl amb sector 3 Muntanyeta de Cabrera (executat); est, sòl urbà (zona 7 Vedat); oest, canal Xúquer-Túria, sòl urbà (zona 7 Vedat) Vall del Carme.  
L'esmentat projecte de reparcel·lació forçosa ha sigut dipositat a l'Ajuntament de Torrent el 29 de setembre de 2008, amb número de registre d'entrada 24918.   
Es fa constar que, en compliment de l'article 177.1 de la LUV i de l'article 416 del ROGTU, es publica el present anunci en el Diari Oficial de la Comunitat Valenciana. Durant el termini d'un mes, comptador des de la present publicació, els interessats podran comparéixer a l'Ajuntament de Torrent, en horari d'atenció al públic, per a obtindre informació pels procediments legals sobre els documents objecte d'informació pública, així com per a presentar al·legacions.  
El present anunci complix també amb la funció de notificació als efectes previstos en l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, respecte dels titulars desconeguts, de domicili desconegut o respecte d'aquells que intentada la notificació no haguera pogut practicar-se.   
Torrent, 29 de setembre de 2008.- L'apoderat de Reyal Urbis, SA: Ignacio Vílchez Luque.
Diari Oficial de la Generalitat Valenciana


Sumari del DOGV 5755, del 05-05-2008 (2008/5492)

Informació pública de l'alternativa tècnica del Programa d'Actuació Integrada de la Unitat d'Execució Número 4 de les normes subsidiàries de Jérica.
----------------------------------------------------------------------------------------------------------------------------------------------------

### Dades del document

Número de DOGV
:   5755

Data del DOGV
:   05-05-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/5492


Data del document
:   25-04-2008

Organisme emissor
:   Niregres Promociones, SL

Tipus de document
:   Informació Pública

Descriptors 

:   * Jérica
    * empresa privada
    * pla d'urbanisme

Informació pública de l'alternativa tècnica del Programa d'Actuació Integrada de la Unitat d'Execució Número 4 de les normes subsidiàries de Jérica. [2008/5492]  
L'Ajuntament de Jérica va aprovar el 17 de gener de 2008 les bases particulars reguladores de la gestió indirecta del Programa d'Actuació Integrada de la Unitat d'Execució Número 4 de les normes subsidiàries de planejament de Jérica. Se n'ha publicat l'anunci de licitació i el text íntegre en el Diari Oficial de la Comunitat Valenciana el 5 de març de 2008, número 5717. L'anunci del concurs es va enviar al Diari Oficial de la Unió Europea el 4 de febrer de 2008.  
La mercantil Niregres Promociones, Sociedad Limitada, ha protocol·litzat a la notaria de M. José Perelló Agustina, sítia a la plaça Major, número 13-1r, Viver (Castelló), telèfon 322 270 047, l'alternativa tècnica del Programa d'Actuació Integrada de la Unitat d'Execució, número 4 amb la documentació següent:   
Pla de reforma interior.  
Document justificatiu de la integració territorial.  
Projecte d'urbanització.  
La documentació integrant de l'alternativa tècnica se sotmet a informació pública pel termini d'un mes comptador des de la publicació de l'anunci en el Diari Oficial de la Comunitat Valenciana, de conformitat amb el que establix l'article 134 de la Llei Urbanística Valenciana. Durant el dit termini d'un mes podrà examinar-se la documentació a la notaria i a l'Ajuntament de Jérica, i també obtenir-ne un còpia i presentar-hi al·legacions.  
Jérica, 25 d'abril de 2008.- L'administrador: José Luís Ocerín López.
Diari Oficial de la Generalitat Valenciana


Sumari del DOGV 5728, del 26-03-2008 (2008/3216)

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a la implantació de mercat ambulant d'artesania i productes agrícoles al terme municipal d'Algorfa. Expedient número 02/1864.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5728

Data del DOGV
:   26-03-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/3216


Data del document
:   05-03-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Informació Pública

Descriptors 

:   * Algorfa
    * terreny edificable

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a la implantació de mercat ambulant d'artesania i productes agrícoles al terme municipal d'Algorfa. Expedient número 02/1864. [2008/3216]  
Pel fet d'haver-se admés a tràmit, d'acord amb el que preveu la Llei 4/1992, de la Generalitat Valenciana, de 5 de juny, sobre sòl no urbanitzable, l'expedient DIC-02/1864, promogut pel mercat ambulant d'Algorfa El Zoco, SL, per a la implantació de mercat ambulant d'artesania i productes agrícoles, situat a la partida Los Garroferos, polígon 3, parcel·les 61, 62 i 95 del terme municipal d'Algorfa, per mitjà d'aquest edicte se sotmet a informació pública l'expedient durant el termini de vint dies hàbils des de la publicació d'aquesta, dins del qual pot ser examinat l'esmentat expedient al Servei Territorial d'Ordenació del Territori d'Alacant, situat a l'avinguda d'Aguilera, núm. 1, 5ª planta, d'aquesta capital.  
Alacant, 5 de febrer de 2008.- La directora general d'Ordenació del Territori: Soledad Martínez Reig.
Diari Oficial de la Generalitat Valenciana


Sumari del DOGV 5841, del 03-09-2008 (2008/9660)

Informació pública sobre l'aprovació provisional del Pla General d'Ordenació Urbana.
------------------------------------------------------------------------------------

### Dades del document

Número de DOGV
:   5841

Data del DOGV
:   03-09-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/9660


Data del document
:   23-07-2008

Organisme emissor
:   Ajuntament del Poble Nou de Benitatxell

Tipus de document
:   Informació Pública

Descriptors 

:   * Poble Nou de Benitatxell, el
    * administració local
    * pla d'urbanisme

Informació pública sobre l'aprovació provisional del Pla General d'Ordenació Urbana. [2008/9660]  
El Ple de l'Ajuntament del Poble Nou de Benitatxell, en sessió celebrada el 21 de juliol de 2008, va acordar aprovar provisionalment el Pla General i obrir un termini excepcional d'informació pública, reduït a les modificacions introduïdes per l'acord d'aprovació provisional pel que fa als termes en els quals va ser exposat al públic.  
El pla es podrà examinar a les dependències municipals en dies hàbils i en hores d'oficina, i s'hi podran presentar al·legacions exclusivament sobre aquestos extrems durant el termini d'un mes, a comptar des de la publicació del present edicte en el Diari Oficial de la Comunitat Valenciana.  
El Poble Nou de Benitatxell, 23 de juliol de 2008.- L'alcalde: Juan Cardona Bolufer.
Diari Oficial de la Generalitat Valenciana


Sumari del DOGV 5843, del 05-09-2008 (2008/9833)

Aprovació definitiva de la modificació número 2 del projecte d'urbanització del sector Sur de Foios.
----------------------------------------------------------------------------------------------------

### Dades del document

Número de DOGV
:   5843

Data del DOGV
:   05-09-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/9833


Data del document
:   23-07-2008

Organisme emissor
:   Ajuntament de Foios

Tipus de document
:   Informació Pública

Descriptors 

:   * Foios
    * pla d'urbanisme
    * administració local

Aprovació definitiva de la modificació número 2 del projecte d'urbanització del sector Sur de Foios. [2008/9833]  
Per acord del Ple en la sessió extraordinària de data 21 de juliol de 2008 es va aprovar la modificació número 2 del projecte d'urbanització del sector Sud de Foios.  
Cosa que es fa pública per a complir el que disposa l'article 152 de la Llei 16/2005, de 30 de desembre, Urbanística Valenciana.  
Foios, 23 de juliol de 2008.- L'alcalde: Héctor Vte. Bueno Carceller.
Diari Oficial de la Generalitat Valenciana


Sumari del DOGV 5731, del 31-03-2008 (2008/3752)

DECRET 33/2008, de 28 de març, del Consell, pel qual cessa Guillermo Vansteenberghe Waeterschoot com a director general d'Immigració, de la Conselleria d'Immigració i Ciutadania.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   5731

Data del DOGV
:   31-03-2008

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2008/3752


Data del document
:   28-03-2008

Organisme emissor
:   Conselleria d'Immigració i Ciutadania

Tipus de document
:   Decret

Anàlisi jurídica

 Descriptors 

:   * Conselleria Immigració i Ciutadania

DECRET 33/2008, de 28 de març, del Consell, pel qual cessa Guillermo Vansteenberghe Waeterschoot com a director general d'Immigració, de la Conselleria d'Immigració i Ciutadania. [2008/3752]  
En virtut del que disposen els articles 17.a), 28.b) i 33.2 de la Llei del Consell, i a proposta del conseller d'Immigració i Ciutadania, el Consell, en la reunió del dia 28 de març de 2008, acorda el cessament, a petició pròpia, de Guillermo Vansteenberghe Waeterschoot com a director general d'Immigració, de la conselleria d'Immigració i Ciutadania, i se li agraïxen els servicis prestats.  
El present decret tindrà efectes des del dia de la seua aprovació.  
València, 28 de març de 2008  
El president de la Generalitat,  
FRANCISCO CAMPS ORTIZ  
El conseller d'Immigració i Ciutadania,  
RAFAEL BLASCO CASTANY
Diari Oficial de la Generalitat Valenciana


Sumari del DOGV 5866, del 08-10-2008 (2008/11315)

Notificació a Mª del Mar Quevedo Grande. Expedient: V-DAGC-15/08.
-----------------------------------------------------------------

### Dades del document

Número de DOGV
:   5866

Data del DOGV
:   08-10-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/11692


Data del document
:   01-10-2008

Organisme emissor
:   Institut Valencià d'Habitatge, SA

Tipus de document
:   Edicte

Notificació a Mª del Mar Quevedo Grande. Expedient: V-DAGC-15/08. [2008/11727]  
En compliment d'allò que s'ha disposat en els articles 59.5 i 61 de la Llei 30/1992, de 26 de novembre, modificada per la Llei 4/1999, de 13 de gener, de Règim Jurídic de les Administracions Públiques i del Procediment Administratiu Comú, per la present es notifica als interessats que es relacionen, la resolucion de desnonament administratiu per falta de pagament . de despeses de comunitat  
Els interessats, per a coneixement i constància del contingut íntegre de l'expedient podran comparéixer a les oficines de l'Institut Valencià d'Habitatge, S.A. en l'Avgda. de la Plata, núm. 50, baix de València, en horari de 9 a 14 hores, de dilluns a divendres, excepte festius, disposant d'un termini, a tal fi, d'un mes.  
Expedient: V-DAGC-15/08  
Codi de l'immoble: 9772952963  
Adreça: Molina Del Segura, núm. 2, pta. 6  
Població: Valencia  
Adjudicatari: Mª del Mar Quevedo Grande  
Règim de cessió: Arrendament  
Data Resolució: 22.09.2008   
València, 1 d'octubre de 2008.- El cap d'Administració del Centre de Gestió d'Habitatge Públic de l'Institut Valencià d'Habitatge S.A.: Fernando Maldonado Plá.
Diari Oficial de la Generalitat Valenciana


Sumari del DOGV 5868, del 13-10-2008 (2008/11202)

CORRECCIÓ d'errades de l'Ordre de 8 de maig de 2008, de la Conselleria de Governació, per la qual es convoquen i regulen les ajudes destinades a associacions, fundacions i altres entitats i organitzacions sense ànim de lucre de la Comunitat Valenciana per a la realització d'actuacions relacionades amb el desenrotllament de l'Estatut d'Autonomia i la promoció de l'autogovern durant l'exercici 2008, publicada en el DOCV número 5762, de 14 de maig de 2008.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5868

Data del DOGV
:   13-10-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/11675


Data del document
:   04-10-2008

Organisme emissor
:   Conselleria de Governació

Tipus de document
:   Correcció d'errades

Correcció d'errades

 Descriptors 

:   * Govern Valencià
    * patrimoni cultural
    * fundació
    * protecció del patrimoni
    * suport econòmic
    * associació
    * societat sense fins de lucre
    * autonomia
    * ajuda pública

CORRECCIÓ d'errades de l'Ordre de 8 de maig de 2008, de la Conselleria de Governació, per la qual es convoquen i regulen les ajudes destinades a associacions, fundacions i altres entitats i organitzacions sense ànim de lucre de la Comunitat Valenciana per a la realització d'actuacions relacionades amb el desenrotllament de l'Estatut d'Autonomia i la promoció de l'autogovern durant l'exercici 2008, publicada en el DOCV número 5762, de 14 de maig de 2008. [2008/11664]  
Havent-se detectat una errada en l'Ordre de 8 de maig de 2008, de la Conselleria de Governació, per la qual es convoquen i regulen les ajudes destinades a associacions, fundacions i altres entitats i organitzacions sense ànim de lucre de la Comunitat Valenciana per a la realització d'actuacions relacionades amb el desenrotllament de l'Estatut d'Autonomia i la promoció de l'autogovern durant l'exercici 2008, se'n procedeix a l'esmena.  
En conseqüència, en el punt 3 de la base onzena de l'annex I,  
On diu:  
«3. Els justificants aniran dirigits [?] i podran presentar-se fins al 15 d'octubre de 2008 [...]»;  
Ha de dir:  
«3. Els justificants aniran dirigits [?] i podran presentar-se fins al 15 de novembre de 2008 [...]»;  
València, 4 d'octubre de 2008.- El conseller de Governació: Serafín Castellano Gómez.
Diari Oficial de la Generalitat Valenciana


Sumari del DOGV 5757, del 07-05-2008 (2008/5629)

Informació pública de la convocatòria d'Assemblea General ordinària.
--------------------------------------------------------------------

### Dades del document

Número de DOGV
:   5757

Data del DOGV
:   07-05-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/5629


Data del document
:   30-04-2008

Organisme emissor
:   Bancaixa

Tipus de document
:   Informació Pública

Informació pública de la convocatòria d'Assemblea General ordinària. [2008/5629]  
El Consell d'Administració, en sessió ordinària celebrada el dia 30 d'abril de 2008, va adoptar l'acord de convocar Assemblea General ordinària de la Caixa d'Estalvis de València, Castelló i Alacant, Bancaixa, la qual tindrà lloc dimecres dia 28 de maig de 2008, al saló d'actes de la seu social de l'entitat, carrer de Cervantes, número 26, de Castelló de la Plana, a les 19.00 hores en primera convocatòria. En el cas que no hi haja el quòrum d'assistència establert a l'article 30 dels estatuts socials, tindrà lloc en segona convocatòria per al mateix dia i idèntic lloc, a les 20.00 hores.  
L'Assemblea es desenvoluparà d'acord amb el següent  
Ordre del dia  
1. Constitució de l'Assemblea General.  
2. Intervenció del president.  
3. Intervenció del director general.  
4. Informe de la comissió de control.  
5. Propostes del Consell d'Administració. Examen i aprovació, si fa el cas, de:  
5.1. Els comptes anuals (balanç de situació, compte de pèrdues i guanys, estat de canvis en el patrimoni net, estat de fluxos d'efectiu i memòria) i l'informe de gestió, tant individuals com consolidats, com també la gestió del Consell d'Administració i l'aplicació del resultat, tot això referit a l'exercici 2007.  
5.2. Obra beneficosocial:  
- Gestió i liquidació del pressupost de l'exercici 2007.  
- Pressupost per a 2008.  
5.3. Nomenament d'auditors de comptes.  
6. Aprovació de l'acta de la sessió per qualsevol dels mitjans prevists en la llei.  
D'acord amb l'article 29 dels estatuts socials i l'article 10 del reglament de l'Assemblea General, 15 dies abans de la sessió quedarà depositada en les dependències de l'entitat, a Castelló de la Plana, carrer de Cavallers, 2; a València, carrer de Colom, 1 i a Alacant, carrer de Sant Ferran, 35-37, la documentació sotmesa a aprovació, per a examen i estudi previ dels consellers generals que ho desitgen.  
També estarà accessible en www.bancaja.es el text de les propostes que se sotmeten a aprovació i l'informe de govern corporatiu referit a 2007.  
Així mateix, es manifesta als consellers generals la possibilitat d'obtindre de manera immediata i gratuïta la documentació relativa al punt 5 de l'ordre del dia.  
València, 30 d'abril de 2008.- El president del Consell d'Administració: José Luis Olivas Martínez.